TÖÖTUTOETUS- JA  STREIGIFONDI PÕHIMÄÄRUS

                           1. ÜLDSÄTTED

1. ETK Töötutoetus - ja streigifond  (edaspidi tekstis fond) ei ole juriidiline isik. Fond on ETK rahalistest vahenditest moodustatud vara kogum.

1.1 ETK liikmete töötuskindlustusfondina nende materiaalseks toetamiseks koondamise tõttu töötuks tunnitamisel.

1.2 ETK liikmete streigifondina nendele streigi tõttu saamata jäänud töötasu kompenseerimiseks ja muude töörahu katkemisest tu-
lenenud kulutuste katmiseks.                                                          

1.3 ETK Töötutoetus - ja streigifondist võib liikmeid materiaalselt toetada ka muudel erakorralistel ETK juhatuse ja volikogu poolt määratud puhkudel.

1.4 Kõiki fondi tegevusega seotud küsimusi otsustavad ETK Kongress, volikogu ja (või) juhatus ning kogu tegevust kontrollib ETK revisjonikomisjon.

1..5 Fondi varad moodustuvad osast ETK liikmemaksudest ETK 
volikogu või kongressi poolt määratud korras ja suuruses. 

                       2.FONDI LIIKMED

2.1 Fondi liikmeks on ETK liige, kellele laienevad ETK liikme põhikirjalised õigused

2.2 Fondi liikmel on õigus:

* saada töötu staatuse omamisel Fondist töötuskindlustuse toetust tingimusel, et ta on olnud vähemalt 12 kuud ETK liige ja maksnud  liikmemaksu;
* saada toetust streigi tõttu kaotatud töötasu kompenseerimiseks ja muude töörahu katkemisest tulenenud kulutuste katmiseks juhatuse poolt määratud ulatuses;
* saada toetust muudel erakorralistel ETK volikogu poolt määratud puhkudel. 

2.3 Fondi liikmel on kohustus:

* toetuse taotlemisel esitada ainult tõeseid dokumente; 
* toetuse saamisel teavitada toetuse väljamaksjat toetuse saamise aluste ära langemisest.

2.4 Fondi liikme vastutus:

*Kui ETK liige saab toetust olles esitanud ebaõiged andmed või olles mitteteatanud toetuse väljamaksjale toetuse saamise aluste lõppemisest, kohustub ta alusetult saadud summad Fondile tagasi maksma.

                           3. TOETUSTE MAKSMINE.

3.1 Töötuskindlustuse toetuse määramise aluseks on ETK osakonna 
(pea-)usaldusisikule või piirkonna volikogu esinaisele esitatud dokumendid töötuks tunnistamise kohta töölepingu lõpetamise märkega.

3.2 Streigi puhul toetuse määramisel tuleb tõendada streigi tõttu kaotatud töötasu ning muud töörahu katkestamisega  seotud kulutused ETK osakonna (pea-)usaldusisikule või piirkondliku volikogu esinaisele.

3.3 Muu erakorralise toetuse määramise aluseks on ETK juhatuse otsus.

3.4 Toetused makstakse välja ETK pearaamatupidaja poolt vormikohase taotluse laekumisel ETK juhatusele.

3.5 Toetuse suurused otsustab ETK kongress, volikogu või ETK juhatus.

3.6 Töötuskindlustuse toetuse määramisel on osakonnas osakonna juhatuse liikmetel või piirkondlikus volikogus esinaisele esitatud materjalide puhul piirkondliku juhatuse liikmetel õigus hinnata toetuse taotleja tegevust (tegevusetust) töö otsimisel, toetuse määramisest keelduda vaatamata alusdokumendide olemasolule.

                             4.FONDI VARAD

4.1 Fondi rahalised vahendid asuvad ETK Töötutoetus- ja streigifondi arvel pangas.

4.2 Fondi rahaliste vahendite arvestust peab ETK pearaamatupidaja.

                               5. FONDI TEGEVUSE LÕPETAMINE

5.1 Fondi tegevuse lõpetamine otsustab ETK juhatuse ettepanekul ETK volikogu või kongress.